Ahmad Rosli Arwahkan Ketua Kampung

Ahmad Rosli Arwahkan Ketua Kampung merupakan sebuah siri drama televisyen Malaysia 2018 arahan Khalid Nadzri, lakonan Hafidz Roshdi, Risteena Munim, Noorkhiriah dan Ezany Nizariff. Siri ini memulakan siaran di Slot Iris TV3 bermula 7 Ogos 2018, menggantikan Shah & Zam.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Ahmad Rosli pulang ke Malaysia untuk meraikan majlis pernikahan Pak Longnya. Malangnya majlis yang belum sempat berlangsung itu bertukar menjadi tragedi apabila Pak Long meninggal dunia akibat serangan jantung setelah disergah oleh Ahmad yang mahu bergurau dengannya. Kebetulan Pak Long yang merupakan ketua kampong ada tinggalkan wasiat untuk Ahmad. Ahmad diamanahkan untuk membuat seluruh penduduk kampong berjemaah di masjid 5 waktu sehari, khatam Quran dan belajar tafsir Quran. Untuk berjaya, Ahmad perlu meyakinkan tiga orang yang paling berpengaruh di kampong – Sarjan Hisyam iaitu ketua Geng Takut Bini yang merangkumi 40% penduduk kampong, Senah iaitu ketua Geng Gosip yang merangkumi 40% penduduk kampong dan Geng Buskers (pemuzik buta) yang merangkumi 20% penduduk. Masalah utama Ahmad ialah Sarjan, Senah dan Geng Buskers semua bencikan dia kerana “membunuh” ketua kampong. Dengan bantuan Aisyah, bakal isteri arwah Pak Long, Ahmad terpaksa bergadai wang dan maruah untuk menunaikan wasiat Pak Long tapi akhirnya berjaya; wasiat terlaksana, Ahmad menjadi muslim yang baik dan dia dan Aisyah menjadi suami isteri.

Pelakon

Pelakon utama
 Hafidz Roshdi sebagai Ahmad Rosli
 Risteena Munim sebagai AisyahAmirul Haswendy Ashari (29 Ogos 2018). Tak menonjol tapi laris Harian Metro. Dicapai pada 1 Ogos 2018.
 Noorkhiriah sebagai Senah Dinrose
 Ezany Nizariff sebagai Sarjan Hisyam

Pelakon pembantu
 Fendi Seman sebagai Rahim
 Che Mat sebagai Maarof
 Badrolshah sebagai Ketot
 Che Puteh sebagai Rogayah
 Mak Jah sebagai Leha
 Lydiawati sebagai ibu Ahmad
 Halmey Hamdah sebagai bapa Ahmad
 Kecik Ogie sebagai Azmi Busker
 Ejart Adam sebagai Ali Busker
 Hud Hafiz sebagai Abu Busker

Penampilan khas
 Jalil Hamid sebagai Ketua Kampung
 Hairi Safwan sebagai Rockstar

Lihat juga
 Slot Iris
 Senarai rancangan yang disiarkan oleh TV3

Rujukan

Kategori:Rancangan TV3
Kategori:Drama Melayu 2018
Kategori:Siri drama televisyen Malaysia